Datum: 16. 12. 2021

**JAVNA OBJAVA PROSTEGA DELOVNEGA MESTA »SVETOVALEC VII/2 (I) (J017147)- M/Ž« V JAVNEM ZAVODU SLOVENSKA FILHARMONIJA**

Na podlagi 25. člena Zakona o delovnih razmerjih-1 (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE in 119/21 – ZČmIS-A) in 12. člena Kolektivne pogodba za kulturne dejavnosti v Republiki Sloveniji (Kolektivna pogodba za kulturne dejavnosti v Republiki Sloveniji (Uradni list RS, št. 45/94, 45/94, 39/96, 39/99 – ZMPUPR, 82/99, 102/00, 52/01, 64/01, 43/06 – ZKolP, 60/08, 32/09, 32/09, 40/12, 46/13, 106/15, 46/17, 2/17 – popr., 80/18, 160/20 in 88/21) Slovenska filharmonija, Kongresni trg 10, Ljubljana

objavlja razpis za zaposlitev na delovnem mestu

**SVETOVALEC VII/2 (I) (J017147)- M/Ž**

**Kratek opis del in nalog:**

Svetovalec v notranji organizacijski enoti skupne službe opravlja naslednja dela in naloge:

* organizacija in promocije dela enote Zbora (pogodbe, koncerti, gostovanja, publikacije, letni in mesečni plani dela),
* stiki z javnostmi, sodelovanje pri prodaji koncertov,
* upravljanje s človeškimi viri,
* priprava gradiv za strokovni svet, svet zavoda in drugih gradiv, zapisniki
* arhiviranje in vodenje splošnega arhiva
* nudenje logistike direktorju, pomočniku direktorja za področje zbora in drugim strokovnim delavcem in sodelavcem
* ponudbe in naročilnice
* nabava in izdaja pisarniškega materiala
* priprava prijav na razpise
* izvajanje del in nalog v skladu z delovnim planom po navodilu nadrejenega.

**Kandidati, ki se bodo prijavili na prosto delovno mesto, morajo izpolnjevati naslednje pogoje:**

* univerzitetna izobrazba (prejšnja) (VII/2) ali 2. bolonjska stopnja (magisterij) družboslovne ali humanistične smeri
* obvladovanje orodij okolja Microsoft Office ter znanje o uporabi interneta
* vsaj šest (6) mesecev delovnih izkušenj na podobnih delovnih mestih

**Prednost bodo imeli kandidati z:**

* poznavanjem glasbene dejavnosti
* znanjem enega svetovnega jezika

**Zaželene so delovne izkušnje v javnih zavodih na področju kulture.**

**Pisna prijava mora vsebovati:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena (kopija diplome);
* izjavo z opisom delovnih izkušenj, ki vsebuje navedbo vseh dosedanjih zaposlitev z datumom sklenitve in prenehanja delovnega razmerja pri posameznem delodajalcu z opisom del in nalog, ki jih je kandidat opravljal pri posameznem delodajalcu;
* kratek življenjepis, v katerem naj kandidat poleg formalne izobrazbe navede tudi druga znanja in veščine, ki jih je pridobil;
* druga dokazila, ki se nanašajo na prednostne kriterije

**Trajanje zaposlitve:**

Z izbranim kandidatom bo delovno razmerje sklenjeno **za nedoločen čas s polnim delovnim časom in s poskusnim delom šest (6) mesecev. Predviden pričetek dela je 1. 3. 2022.**

Izbrani kandidat bo delo opravljal v notranji organizacijski enoti zavoda »Skupne službe« v prostorih Javnega zavoda Slovenska filharmonija na sedežu zavoda na naslovu Kongresni trg 10 v Ljubljani.

**Način in rok prijave:**

Kandidati naj vložijo svoje **prijave v pisni obliki** (skupaj z zahtevanimi dokazili in življenjepisom), ki jih pošljejo na elektronski naslov: vesna.dobelsek@filharmonija.si ali v zaprti ovojnici z označbo »Za razpis - prijava na prosto delovno mesto »Svetovalec« s priporočeno poštno pošiljko na naslov: **Slovenska filharmonija, Kongresni trg 10, 1000 Ljubljana**, in sicer **do 10. 1. 2022.**

Prijava je vložena pravočasno, če jo zavod prejme, preden se izteče rok. Če se prijava pošlje priporočeno po pošti, se za dan, ko je zavod prejel vlogo, šteje dan oddaje na pošto.

Nepopolne, nepravočasne in nepravilno označene prijave ter prijave, iz katerih izhaja, da kandidat očitno ne izpolnjuje razpisnih pogojev se ne bodo uvrstile v izbirni postopek.

Prijava mora vsebovati elektronski naslov kandidata, na katerega bo kandidat obveščen o izidu razpisa. Kandidati bodo o izidu razpisa obveščeni skladno z določbami Zakona o delovnih razmerjih ter določbami Kolektivne pogodbe za kulturne dejavnosti v RS.

Izrazi, zapisani v tej objavi v moški spolni slovnični obliki so uporabljeni nevtralno za ženske in moške.

**Matej Šarc,**

**direktor**